Diari Oficial de la Generalitat Valenciana


Sumari del DOGV 5704, del 15-02-2008 (2008/1832)

RESOLUCIÓ de 5 de febrer de 2008, del director general de Modernització, per la que es dóna publicitat a la política de certificació de certificats reconeguts d'empleat públic.
--------------------------------------------------------------------------------------------------------------------------------------------------------------------------------

### Dades del document

Número de DOGV
:   5704

Data del DOGV
:   15-02-2008

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2008/1832


Data del document
:   05-02-2008

Organisme emissor
:   Conselleria de Justícia i Administracions Públiques

Tipus de document
:   Resolució

Descriptors 

:   * telecomunicació
    * signatura electrònica
    * comunicació de dades

RESOLUCIÓ de 5 de febrer de 2008, del director general de Modernització, per la que es dóna publicitat a la política de certificació de certificats reconeguts d'empleat públic. [2008/1832]  
Mitjançant Llei 14/2005, de 23 de desembre, de la Generalitat, de Mesures Fiscals, de Gestió Financera i Administrativa, i d'Organització de la Generalitat, es crea l'Ens Prestador de Servicis de Certificació Electrònica de la Comunitat Valenciana, i per Decret 149/2007, de 7 de setembre, del Consell, s'aprova el seu Estatut, com a entitat de dret públic de la Generalitat, a qui correspon la prestació dels servicis de certificació de firma electrònica avançada en l'àmbit de la Generalitat, les seues entitats autònomes, entitats de dret públic i empreses públiques dependents, així com en les relacions que puguen entaular totes elles amb els ciutadans, empreses i altres Administracions Públiques d'acord amb les directrius establides per la conselleria competent en matèria de Telecomunicacions.  
L'article 3 del mencionat Decret expressa entre les funcions De l'Ens Prestador de Servicis de Certificació Electrònica de la Comunitat Valenciana que correspon a l'Autoritat Certificadora redactar, mantindre, revisar i aprovar les Pràctiques i Polítiques de Certificació que regixen el funcionament dels servicis de certificació.  
Com el propi decret establix, correspon a l'Autoritat de Certificació documentar i publicar les polítiques de tal manera que siguen accessibles i comprensibles per les parts interessades, enteses estes com les que faran ús dels certificats de firma electrònica, com a titulars o com a parts confiants, i és per això que, per a donar-li la màxima transparència a este document,. El càrrec d'Autoritat de Certificació recau en l'actualitat en el director general de Modernització, de la conselleria de Justícia i Administracions Públiques, segons s'establix en l'article 15 del Decret 122/2007, de 27 de juliol, del Consell, pel que s'aprova el Reglament Orgànic i Funcional de la conselleria de Justícia i Administracions Públiques.  
La Llei 11/2007, de 22 de juny, d'accés electrònic de les ciutadans als servicis públics consagra el dret dels ciutadans a relacionar-se amb les Administracions Públiques per mitjans electrònics, amb la consegüent obligació per part de les Administracions Públiques de dotar-se dels mitjans i sistemes electrònics perquè eixe dret puga exercir-se. Per a fer efectiu el contingut de l'article 19 d'esta llei, on s'establixen els sistemes de firma electrònica del personal al servici de les Administracions Públiques, que establix expressament: «2. Cada Administració Pública podrà proveir al seu personal de sistemes de firma electrònica, els quals podran identificar de forma conjunta al titular del lloc de treball o càrrec i a l'administració o òrgan en la que presta els seus servicis», l'Autoritat de Certificació de la Comunitat Valenciana emetrà el Certificat Reconegut d'Empleat Públic, basat en esta Política de Certificació que ara s'aprova. Per això és pel que resolc::  
Aprovar el document de Política de Certificació de Certificats d'Empleat Públic, versió 1.0., garantint la seua coherència amb el Decret 87/2002, de 30 de maig, del Govern Valencià, pel que es regula la utilització de la firma electrònica avançada en la Generalitat Valenciana, amb el Decret 148/2007, de 7 de setembre, del Govern Valencià, pel que s'aprova l'Estatut De l'Ens Prestador de Servicis de Certificació Electrònica de la Comunitat Valenciana, amb la Llei 59/2003, de 19 de desembre, de firma electrònica, i la Directiva 1999/99/CE del Parlament Europeu i del Consell, de 13 de desembre de 1999, i autoritze la seua publicació íntegra en la pàgina web de l'Autoritat de Certificació de la Comunitat Valenciana (www.accv.es/cps).  
València, 5 de febrer de 2008.- El director general de Modernització: Enrique de Francisco Enciso.